Primăria Alba Iulia repară locurile de joacă din oraș. A publicat procedura de achiziție publică pentru contractarea lucrărilor. Locuitorii au sesizat, în ultima perioadă, necesitatea reparațiilor la spațiile de joacă pentru copii.
Mai mult, cel puțin într-unul dintre cazuri, a fost aplicată și o amendă din partea Protecției Consumatorilor, pentru primărie. Este vorba despre parcul de joacă din centru, lângă sediul Electrica.
Au fost observate echipamente de joacă deteriorate sau murare, ce puneau în pericol siguranța și sănătatea copiilor.
Procedura de achiziție publică demarată de primărie în martie vizează lucrări de reparații la echipamente din locurile de joacă.
Locații
Vor fi contractate servicii de reparații echipamente din cadrul următoarelor locuri de joacă
- Zona Electrica
- Ampoi I
- V. Goldiș Bl. G3
- Zona Dedeman
- Transilvaniei Bl. 25
- Liceul Sportiv
- Ampoi III
- Dendrologic/ trasee dendrologic
etc.
Lucrări la locurile de joacă
Firma care va fi aleasă va furniza materialele pentru reparații.
Toate materialele trebuie să corespundă cerințelor de calitate impuse de standardele din domeniu.
Vor fi făcute lucrări de întreținere și reparații atât la echipamentele de joacă, cât și la teren.
Lucrări de întreținere/reparații
- confecționare/înlocuire șipci lemn panouri gard: 500 buc
- vopsitorii la panouri gard de lemn: 500 buc
- reparații lagăre rostogolire/susținere lanț: 6 buc
- reparații șezute leagăne: 10 buc (+ 10 buc înlocuire piese)
- reparații set rulment și simeringuri carusel rotativ: 3 buc
- reparații arcuri de susținere balansoare/echipamente cu arc: 5 buc
- reparații tobogane fibră/plastic (rupturi, crăpături, fisuri etc); procurare materiale reparații: 8 buc (+ 8 buc înlocuire piese)
- alte lucrări reparații în teren: 40 buc
- reparații șezute balansoar: 6 buc (+6 buc înlocuire piese)
- reparații elemente de cățătare/panouri: 5 buc (+ 6 buc înlocuire piese)
- înlocuire/procurare capace plastic lipsă/crăpate echipamente joacă: 15 buc
- procurare cherestea uscată/fasonată pentru reparații/confecționare lăzi nisip, tije, șipci, postamente, scări, balustrade: 2 mc
- confecționare/procurare/înlocuire traversă susține lemn echipamente: 9 buc
Valoarea estimată a lucrărilor este de 120.000 de lei fără TVA. Banii vor fi asigurați din bugetul local.
Urmăriți Alba24.ro și pe Google News
Dacă ți-a plăcut articolul: